VENDIM
Nr. 513, datë 18.9.2021

PËR DISA SHTESA NË VENDIMIN NR. 187, DATË 8.3.2017, TË KËSHILLIT TË MINISTRAVE, “PËR MIRATIMIN E STRUKTURËS DHE TË NIVELEVE TË PAGAVE TË NËPUNËSVE CIVILË/NËPUNËSVE, ZËVENDËSMINISTRIT DHE NËPUNËSVE TË KABINETEVE NË DISA INSTITUCIONE TË ADMINISTRATËS PUBLIKE”, TË NDRYSHUAR

Në mbështetje të nenit 100 të Kushtetutës; të pikës 2, të nenit 4, të ligjit nr. 10405, datë 24.3.2011, “Për kompetencat për caktimin e pagave dhe të shpërblimeve”, dhe të pikës 2, të nenit 7, të ligjit nr. 152/2013, “Për nëpunësin civil”, të ndryshuar, me propozimin e Kryeministrit, Këshilli i Ministrave

 VENDOSI:

1. Në vendimin nr. 187, datë 8.3.2017, të Këshillit të Ministrave, të ndryshuar, të bëhen këto shtesa: 
a) Në pikën 1/2, pas fjalëve “… Shkolla Shqiptare e Administratës Publike (ASPA) …” shtohet emërtesa “Agjencia për Media dhe Informim”.
b) Pas pikës 8/12 shtohet pika 8/13, me këtë përmbajtje: 
“8/13. Kategoritë e pagave të pozicioneve të punës së nëpunësve për emërtesat “Zëvendësdrejtor i Përgjithshëm”, “Zëdhënës i ministrit”, “Koordinator”, “Drejtor drejtorie”, “Përgjegjës sektori” dhe “Specialist”, në Agjencinë për Media dhe Informim, janë sipas lidhjes nr. 5/13, që i bashkëlidhet këtij vendimi dhe është pjesë përbërëse e tij.”.
[bookmark: _GoBack] 2. Efektet financiare që rrjedhin nga zbatimi i këtij vendimi, për vitin 2021, të përballohen nga fondet e miratuara për këtë institucion dhe fillojnë nga momenti i emërimit të nëpunësve në detyrë. 
Ky vendim hyn në fuqi pas botimit në Fletoren Zyrtare.

KRYEMINISTËR
Edi Rama

Lidhja nr. 5/13

Kategoritë e pagave të pozicioneve të punës së nëpunësve për emërtesat “Zëvendësdrejtor i Përgjithshëm”, “Zëdhënës i ministrit”, “Koordinator”, “Drejtor drejtorie”, “Përgjegjës sektori” dhe “Specialist”, në Agjencinë për Media dhe Informim

